हिसार: हरियाणा के एक गांव में एक निर्माणाधीन चर्च में तोड़फोड़ किए जाने और क्रॉस को हटाकर हनुमान की मूर्ति स्थापित करने का मामला सामने आया है। इस मामले की वजह से इलाके में तनाव व्याप्त है।

घटना हिसार जिले के कैमरी गांव में हुई। विलिवॉर्श चर्च के फादर सुभाष चंद ने 14 लोगों के खिलाफ एफआईआर दर्ज कराई है। शिकायतकर्ता के मुताबिक, आरोपियों ने क्रॉस तोड़कर हनुमान की मूर्ति लगा दी। वहां एक झंडा भी लगा दिया, जिस पर श्रीराम की तस्वीर बनी हुई थी। इसके अलावा, उसे जान से मारने की धमकी भी दी गई। शिकायतकर्ता का यह भी आरोप है कि निर्माणाधीन चर्च से एक कूलर और कुछ दूसरी चीजें चुराई गईं। पुलिस ने इस मामले में धारा 147 (दंगे भड़काने), 153ए (दो समुदायों के बीच कटुता बढ़ाने), 295(अपमान के मकसद से धार्मिक स्थल पर तोड़फोड़), 380 (इमारत में चोरी), 506 (डराने-धमकाने) के तहत मामला दर्ज किया है।

ग्रामीणों का आरोप, जबरन धर्मपरिवर्तन करा रहे फादर

एक मीडिया रिपोर्ट के मुताबिक, ग्रामीणों ने आरोपों को निराधार बताते हुए कहा कि चर्च के फादर लोगों पर दबाव बनाकर करा रहे हैं। इसकी शिकायत जिला प्रशासन से की जा चुकी है। गांववालों के मुताबिक, इसी वजह से चर्च की नींव रखते ही विरोध शुरू हो गया था। उधर, ईसाई संगठनों ने घटना की कड़ी निंदा की है।

यह भी पढ़ें: